I en stjålet VW-polo på på Aalborgvej i Vrå blev den 32-årige mand fra Sæby stoppet sammen med en medpassager på 49 år. - Føreren blæser alkometeret op på over to i promille. Desuden viser det sig, at han har frakendt kørekort, siger vagtchef ved Nordjyllands Politi, Michael Hæstrup. Om den stjålne VW-polo siger vagtchefen. - Det viser sig, at bilen stammer fra den 49-årige medpassagers nabo, siger Michael Hæstrup. Udover bilen var der også begået indbrud i huset - et dødsbo i Vrå. Den 32-årig mand fra Sæby er sigtet for indbrud, spirituskørsel og kørsel uden kørekort. Den 49-årig medpassager er sigtet for indbrud.

Referat:
En 32-mand fra Sæby blev i nat anholdt med en promille på over to.